Javohir Ilyosov. Javohir Shavkat oʻgʻli Ilyosov (; 6-fevral 1994-yil, Chiroqchi, Oʻzbekiston) – Oʻzbekistonlik professional futbolchi, Olmaliqning „OKMK“ klubi darvozaboni. Futbolchilik faoliyati. Javohir „Mashʼal“ klubi maktabi tarbiyalanuvchisi. Mashʼal jamoasi tarkibidagi debyutini 2015-yilda Oʻzbekiston Superligasida oʻtkazgan. Mashʼal klubi tarkibida 4 yil davomida oʻynadi va 2018-yilda Bekobodning „Metallurg“ klubi bilan shartnoma imzolagan. Bekobod klubi tarkibida bir mavsum davomida 20 ta oʻyinda ishtirok etgan. 2019-yilgi mavsum oldidan Toshkentning „Lokomotiv“ klubi bilan shartnoma imzolagan. Yanggi jamoasidagi dastlabki oʻyinadayoq Oʻzbekiston Superkubogi sovrinini qoʻlga kiritgan. Lokomotiv klubi tarkibida uch mavsum davomida oʻynagan. 2022-yil Navoiyning „Qizilqum“ klubi bilan shartnoma imzolagan. Navoiy klubi tarkibida ikki mavsum oʻynaganidan soʻng, 2024-yil yanvar oyida Olmaliqning „OKMK“ klubi bilan shartnoma imzolagan. Terma jamoadagi faoliyati. Javohir Oʻzbekiston terma jamoasining bir necha yosh toifasida ishtirok etgan. Oʻzbekiston terma jamoasida Vadim Abramov murabbiyligi ostida bitta o'yin o'tkazgan. Shaxsiy hayot. Javohir 2019-yilda uylangan va to'y marosimining bir qismini Muborakda Bahrom Vafoev stadionda o'tkazgan.